Prifysgol Aberystwyth -	: Saesneg
Bydd eich gradd yn darparu amrywiaeth o sgiliau trosglwyddadwy gan gynnwys profiad o feddwl yn greadigol, rhesymu beirniadol a dadansoddi, cynllunio ac ymchwilio i waith ysgrifenedig a rheoli amser, sydd oll yn sgiliau y mae cyflogwyr yn chwilio amdanynt. Mae eich sgiliau trosglwyddadwy a'r lefel o gyrhaeddiad deallusol a enilloch drwy astudio eich pwnc yn golygu y bydd gennych lawer o wahanol ddewisiadau gyrfa pan fyddwch yn graddio. Mae canran uchel o'r holl swyddi gwag lefel gradd yn agored i raddedigion unrhyw ddisgyblaeth, ac eto nid yw llawer o fyfyrwyr yn ymwybodol o hyn, neu cânt eu dylanwadu gan ffeithiau di-sail ynglŷn â'r dewisiadau sydd ar gael iddynt.
Gweler ein tudalennau Ble ydw i'n ddechrau a gynlluniwyd i'ch helpu i ddechrau meddwl am eich dyfodol.
Mae cyflogwyr o bob sector yn gwerthfawrogi graddedigion Saesneg am eu sgiliau cyfathrebu ysgrifenedig ac ar lafar. Mae graddedigion Saesneg yn dod o hyd i swyddi mewn rolau amrywiol gan gynnwys newyddiaduraeth, cyhoeddi, marchnata a chyllid.
Dewisiadau posibl gyda Saesneg
Mae gwefan TARGETjobs hefyd yn cynnwys adran ar yrfaoedd posibl ar gyfer gwahanol raddau sy'n werth edrych arni.
Mae gennych Ymgynghorydd Gyrfaoedd penodedig sy'n gweithio'n agos â'ch adran i ddarparu cymorth, cyngor a gwybodaeth. Cynhelir gweithdai a digwyddiadau gyrfaoedd yn eich adran i hyrwyddo cyfleodd profiad gwaith, eich helpu i gynllunio'ch gyrfa, ac sydd hefyd yn gyfle i rwydweithio gyda phobl broffesiynol sy'n gweithio ym myd diwydiant. Cyflwynir rhaglen addysg gyrfaoedd yn ganolog hefyd, a gall uwchraddedigion fanteisio ar y rhaglen Hyfforddi Sgiliau Uwchraddedig. Mae croeso i chi alw heibio i'r Gwasanaeth Gyrfaoedd unrhyw bryd i gael cymorth neu wybodaeth bellach.
Ni ellir gorbwysleisio gwerth profiad gwaith a thra bod pob profiad gwaith yn werthfawr, gall profiad gwaith wedi'i deilwra fod yn fanteisiol iawn i chi. Trwy fynd a'ch profiad gwaith gam ymhellach a chael profiad perthnasol sy'n ymwneud yn uniongyrchol â'ch dyheadau ar gyfer y dyfodol, byddwch yn datblygu'r sgiliau y mae cyflogwyr y sector hwnnw'n chwilio amdanynt. Hefyd, byddwch yn dangos brwdfrydedd, ymrwymiad a diddordeb mawr yn y maes.
Mae'r dolenni isod yn fan cychwyn pan fyddwch yn chwilio am gyfleoedd sy'n ymwneud yn uniongyrchol â'ch pwnc; mae mwy o adnoddau cyffredinol ar gael yn ein hadran ar swyddi a phrofiad gwaith. Cofiwch fod cymorth ar gael gan y Gwasanaeth Gyrfaoedd pan fyddwch yn gwneud cais am swyddi a phrofiad gwaith.
Mewn rhai achosion, mae'n bosib y cewch fanylion am leoliadau profiad gwaith, ond yn fwy aml, bydd rhaid i chi ddefnyddio'r wybodaeth i roi syniadau i chi am geisiadau ar hap. Er enghraifft, cewch swyddi gwag o bosib sy'n berthnasol i'ch pwnc ond sydd ddim yn lleoliadau gwaith; ond, os hoffech gael profiad yn y maes hwnnw, fe allech anfon cais ar hap at y cyflogwr i weld a oes posibilrwydd o leoliad gwaith gyda nhw. Gall yr ymgynghorwyr gyrfaoedd eich helpu gyda'r broses hon.
Gwasg Prifysgol Caergrawnt
Channel 4 Talent
BBC - Writers' Room
Gwasg Prifysgol Rhydychen – adran swyddi
Creative Pool – swyddi hysbysebu, creadigol, dylunio, digidol, cyfryngau, cyfryngau newydd a'r we
Mediargh – yn cynnwys interniaethau cyflogedig
Campaign Jobs – swyddi hysbysebu, creadigol, marchnata ac yn y cyfryngau
Mae graddedigion Saesneg ac Ysgrifennu Creadigol yn mynd ymlaen i gael amrywiaeth eang o swyddi gan fod cyflogwyr yn gosod bri mawr ar eu sgiliau cyfathrebu ysgrifenedig a llafar. Mae'r swyddi yn cynnwys newyddiadurwyr cylchgronau a phapurau newydd, gweithredwr marchnata, ysgrifennwr a chynorthwyydd golygyddol.
Dyma rai enghreifftiau o swyddi a gafwyd gan raddedigion ac uwchraddedigion Saesneg ac Ysgrifennu Creadigol Aberystwyth:
Golygydd Ar-lein Cynorthwyol
Cynorthwyydd Archwiliadau
Hyfforddai BBC
Llyfrwerthwr
Gweithiwr Elusennol
Ysgrifennwr Copi
Dadansoddwr Data
Golygydd ac Ymchwilydd
Athro Saesneg fel Iaith Estron (EFL)
Cydlynydd Digwyddiadau
Marchnatwr Maes
Ysgrifennwr Ysgrifau Nodwedd Llawrydd
Datblygwr Gwefannau Llawrydd
Ysgrifennwr Copi Graddedig
Cynorthwyydd Cymorth Dysgu
Cynorthwyydd Llyfrgell
Cynorthwyydd Paragyfreithiol
Cynorthwyydd Digwyddiadau Cysylltiadau Cyhoeddus
Rheolwr Systemau Ansawdd
Cynghorwr Cadwrfa
Cydlynydd Ymchwil
Cydlynydd Hyfforddi
Cynorthwyydd Cyfieithu
Ysgrifennwr a Golygydd
Enghreifftiau o'r cyflogwyr yr aeth graddedigion ac uwchraddedigion Saesneg ac Ysgrifennu Creadigol Aberystwyth i weithio iddynt:
Beswick Group
Centaur (Design Week Magazine)
City and Style Magazine
Exposure Public Relations
Garnett-Dickinson Publishing
Harlequin Mills and Boon/Mira Ltd
Hearts of England Foundation Trust
Heddlu Metropolitanaidd
Gwasg Prifysgol Rhydychen
Cymdeithas y Wasg
Prifysgol Maryland
After English - yn meddwl am eich dyfodol fel un sydd wedi graddio yn Saesneg
Career options for English graduates - gwybodaeth gryno a ddarperir gan All About Careers
Eye the Prize - llwyfan a chymuned ar gyfer y celfyddydau a diwydiannau creadigol
Mediargh - yn cynnig cyngor ac adnoddau i bobl sydd â diddordeb mewn cynhyrchu'r cyfryngau. Yn cynnwys swyddi a lleoliadau cyflogedig.
Journo Grads - adnodd arlein ar gyfer myfyrwyr newyddiaduraeth sydd eisiau torri i fewn i'r diwydiant cyfryngau
How to get a job in public relations and various other PR tips - awgrymiadau oddi wrth Pressat, gwasanaeth dosbarthu cyhoeddiadau i'r wasg arlein
Study, Work, Create - gwefan y Cyngor Prydeinig. Cyfleoedd i weithio, astudio neu ddatblygu eich creadigrwydd tramor neu yn y DU